IEPIRKUMA LĪGUMS

***Pārdevēja līguma reģistrācijas Nr.\_\_\_\_\_***

***(Identifikācijas Nr. JPP 2015/54)***

|  |  |
| --- | --- |
| Jēkabpilī, 2015.gada 05.novembrī |  |

**Jēkabpils pilsētas pašvaldība**,Reģ.Nr. 90000024205, adrese: Brīvības iela 120, Jēkabpils, struktūrvienība **Jēkabpils Kultūras pārvalde**,tās direktores Intas Ūbeles personā, kura rīkojas saskaņā ar Jēkabpils Kultūras pārvaldes nolikumu, turpmāk saukts – **PIRCĒJS**, no vienas puses, un Sabiedrība ar ierobežotu atbildību „AJV grupa”*,* Reģ.Nr.45403010389, juridiskā adrese: Rīgas iela 210A, Jēkabpils, LV-5202, tās valdes locekļa Jura Vīksnas personā, kurš rīkojas saskaņā ar uz statūta pamata, turpmāk saukts – **PĀRDEVĒJS**, no otras puses, abi kopā un katrs atsevišķi turpmāk saukti - „Puses/ Puse”, pamatojoties uz publiskā iepirkuma, Id.Nr. JPP 2015/54 „Video projektoru un skaņas aparatūras piegāde un uzstādīšana Jēkabpils Kultūras pārvaldei”(turpmāk – **IEPIRKUMS**) rezultātiem, iepirkumu komisijas 2015.gada 30.oktobra lēmumu (sēdes protokols Nr.193) noslēdz šāda satura līgumu (turpmāk – **LĪGUMS**):

1. **LĪGUMA PRIEKŠMETS UN LĪGUMCENA**
	1. Saskaņā ar Līguma noteikumiem, Tehnisko piedāvājumu (Līguma pielikums Nr.1) un Finanšu piedāvājumu (Līguma pielikums Nr.2):
		1. Pārdevējs pārdod un piegādā akustisko sistēmu JBL PRX712; akustisko sistēmu JBL PRX 718XLF; skaņas pulti Allen&Heath ZED22FX; profesionālo datu video projektoru HITACHI CP-WU8461; platleņķa video projektoru OPTOMA W305ST,(turpmāk – **PRECE**) 4 nedēļu laikā no līguma noslēgšanas dienas, bet Pircējs pieņem īpašumā un samaksā Pārdevējam par Preci.
		2. Pārdevējs piegādā Preci Pircējam pēc adreses – Jēkabpils Kultūras pārvalde, Rīgas iela 210A, Jēkabpils, LV-5202; Krustpils Kultūras nams, Rīgas iela 212, Jēkabpils, LV-5202; Jēkabpils Tautas nams, Vecpilsētas laukums 3, Jēkabpils, LV-5201.
		3. Pārdevējs sniedz garantijas servisa pakalpojumus Pircējam, pamatojoties uz Pārdevēja piedāvātajiem Garantijas noteikumiem Iepirkumā.
	2. Preces piegādes cena bez pievienotās vērtības nodokļa (turpmāk arī – PVN) (turpmāk – Līgumcena) ir EUR 10750,00 (desmit tūkstoši septiņi simti piecdesmit *euro*, 00 centi).
	3. Līguma summā ir iekļautas visas izmaksas, kas saistītas ar Līguma izpildi.
2. **NORĒĶINU KĀRTĪBA**
	1. Pircējs samaksā Līgumcenu šādā kārtībā: visu Līgumcenu 30 (trīsdesmit) kalendāro dienu laikā pēc Preces piegādes, Preču nodošanas – pieņemšanas akta (turpmāk tekstā – Akts) abpusējas parakstīšanas, attiecīga rēķina saņemšanas no Pārdevēja. Pievienotās vērtības nodoklis tiek piemērots saskaņā ar spēkā esošajiem normatīvajiem aktiem rēķina apmaksas dienā.
	2. Par samaksas dienu tiek uzskatīta diena, kad Pircējs veicis pārskaitījumu uz Pārdevēja norādīto bankas norēķinu kontu.
3. **PREČU PIEGĀDE, NODOŠANA UN PIEŅEMŠANA**
	1. Pārdevējs piegādā Preci Pircēja norādītajās adresēs saskaņā ar Līguma 1.1.2.apakšpunktu Pasūtītāja darba laikā (darba dienās no plkst. 8.30 līdz 17.00). Par paredzēto Preces piegādes dienu Pārdevējs informē Pircēja kontaktpersonu 1 (vienu) darba dienu iepriekš.
	2. Pārdevējs nodod, un Pircējs pieņem Preci, parakstot divpusēju Aktu. Vienlaicīgi ar Preces nodošanu, Pārdevējs iesniedz ar Preces kvalitāti saistītos dokumentus un ekspluatācijas instrukciju un servisa grāmatiņu *(ja tāda ir)*.
	3. Pirms Akta parakstīšanas Pircējs pārbauda Preces atbilstību Līguma noteikumiem un paraksta Aktu vai atdod to Pārdevējam neparakstītu, rakstveidā norādot tā neparakstīšanas iemeslus. Pirms minētās pārbaudes veikšanas par Akta iesniegšanas faktu Pircējam Puses uz tā izdara attiecīgu atzīmi. Atteikumā parakstīt Aktu Pircējs norāda konstatētās nepilnības. Pārdevējs novērš nepilnības par saviem līdzekļiem Pušu noteiktajā termiņā. Ja Puses nespēj panākt vienošanos par konstatēto nepilnību novēršanas termiņu, Pārdevēja pienākums ir novērst konstatētās nepilnības 10 (desmit) darba dienu laikā no atteikuma parakstīt Aktu iesniegšanas dienas Pārdevējam. Pircējs neparakstītu Aktu un atteikumu parakstīt Aktu, kurā ir norādīti Akta neparakstīšanas iemesli, nosūta Pārdevējam 3 (trīs) darba dienu laikā no Akta iesniegšanas dienas Pircējam; ja minētajā 3 (trīs) darba dienu termiņā Pircējs nav parakstījis Aktu, kā arī nav nosūtījis Pārdevējam neparakstītu Aktu un atteikumu parakstīt Aktu, uzskatāms, ka Prece ir pieņemta 5. (piektajā) darba dienā no Akta iesniegšanas dienas Pircējam.
	4. Ja Puses nevar vienoties par Preces atbilstību Līguma noteikumiem, proti, Pusēm ir domstarpības par Pircēja izvirzītajām pretenzijām par Preces neatbilstību Līguma noteikumiem, tās pieaicina atzinuma sniegšanai neatkarīgu ekspertu. Par pieaicināmo ekspertu atzinuma sniegšanai Puses vienojas ar nosacījumu, ka pieaicinātais neatkarīgais eksperts būs vispāratzīts lietpratējs (speciālists) jomā, par kuru Pusēm ir radušās domstarpības.
	5. Pārdevējs ir atbildīgs par pilnīgu vai daļēju Preces bojājumu vai bojāšanas risku līdz Akta parakstīšanai no Pircēja puses.
	6. Risks par Preces saglabāšanu pāriet uz Pircēju no Akta parakstīšanas brīža vai 5. (piektajā) darba dienā no Akta iesniegšanas dienas Pircējam, ja Līguma 3.3.punktā minētajā termiņā Pircējs nav parakstījis Aktu, kā arī nav nosūtījis Pārdevējam neparakstītu Aktu un atteikumu parakstīt Aktu.
	7. Pircējam nav tiesību lietot Preci līdz Preces pieņemšanai šajā Līgumā noteiktajā kārtībā.
4. **PUŠU TIESĪBAS UN PIENĀKUMI**
	1. Pircēja tiesības:
		1. pārbaudīt Preces atbilstību visām Tehniskajā specifikācijā minētajām prasībām;
		2. pārbaudīt Pārdevēja Preces dokumentācijas pilnīgumu un derīgumu, ražotāja garantijas nosacījumus;
		3. pirms Preces nodošanas, ja Precei konstatētas nepilnības, sastādīt Aktu, kurā norādītas konstatētās nepilnības un termiņš to novēršanai;
		4. pieņemot Preci, pieaicināt neatkarīgus ekspertus (ja tas ir nepieciešams). Ar eksperta pieaicināšanu saistītos izdevumus sedz tā Puse, uz kuras viedokļa nepamatotību domstarpību gadījumā norāda eksperta atzinums;
		5. nepieņemt Preci*,* ja tā neatbilst Līguma noteikumiem;
		6. pieprasīt informāciju par Līguma izpildes gaitu.
	2. Pircēja pienākumi:
		1. pieņemt Preci, ja tā piegādāta saskaņā ar Līguma noteikumiem;
		2. veikt maksājumus saskaņā ar Līgumā noteikto samaksas kārtību;
		3. piedalīties Preces nodošanā un pieņemšanā;
	3. Pārdevēja tiesības:
		1. saņemt samaksu par Preci, kas ir piegādāta saskaņā ar Līguma noteikumiem.
	4. Pārdevēja pienākumi:
		1. saskaņā ar normatīvajiem aktiem un publiskā iepirkuma prasībām sagatavot un organizēt Preces nodošanu Pircējam;
		2. samaksāt normatīvajos aktos noteiktos nodokļus un nodevas par Preci;
		3. iepazīstināt Pircēju ar patiesu un pilnīgu informāciju par Preces kvalitāti, drošumu, ražotāja garantijas noteikumiem un tehniskās ekspluatācijas noteikumiem;
		4. Līguma prasībām neatbilstošas Preces piegādes gadījumā apmainīt to pret jaunu, Līguma prasībām atbilstošu Preci;
		5. sniegt garantiju saskaņā ar publiskajā iepirkumā piedāvātajiem Garantijas noteikumiem un nodrošināt Pircējam iespēju veikt garantijas remontu Latvijas Republikas teritorijā;
		6. garantijas laikā organizēt un segt izmaksas par Preces remontdarbiem un transportēšanu no tās atrašanās vietas uz vietu, kurā tiks veikti Preces remontdarbi.
		7. pēc Pircēja pieprasījuma vai savas iniciatīvas sniegt informāciju par Līguma izpildes gaitu.
5. **LĪGUMSODA SANKCIJAS**
	1. Ja Pārdevējs nepiegādā Preci Līguma 1.1.1.apakšpunktā norādītajā termiņā, Pārdevējs maksā Pircējam līgumsodu 0,5% (viena puse procenta) apmērā no Līgumcenas bez PVN par katru kavējuma dienu, bet ne vairāk kā 10% (desmit procenti) no Līgumcenas bez PVN.
	2. Ja Pārdevējs Līguma 3.3. punktā un 4.4.6. apakšpunktā noteiktajā kārtībā neapmaina nekvalitatīvo Preci pret jaunu vai nenovērš konstatētās nepilnības, Pārdevējs maksā līgumsodu 0,1% apmērā no Līgumcenas bez PVN par katru nokavēto dienu, bet ne vairāk kā 10% (desmit procenti) no Līgumcenas bez PVN.
	3. Ja Pārdevējs vienpusēji atsakās no Līguma izpildes vai Pircējs Līgumā vai Latvijas Republikas normatīvajos aktos noteiktajā kārtībā izbeidz Līgumu Pārdevēja vainas dēļ:
		1. Pārdevējs maksā Pircējam līgumsodu 10% (desmit procenti) apmērā no Līgumcenas bez PVN līdz paziņojuma par Pārdevēja vienpusēju atkāpšanos no Līguma izpildes iesniegšanas dienai Pircējam vai Pircēja paziņojuma par Līguma izbeigšanu Pārdevēja vainas dēļ iesniegšanas dienai Pārdevējam;
		2. sedz zaudējumus, kas radušies Pircējam saistībā ar Līguma izbeigšanu.
	4. Par šajā Līgumā 2.1.punktā noteiktā maksājuma nokavējumu, Pircējs maksā Pārdēvējam līgumsodu 0,005 % no Līgumcenas bez PVN attiecībā uz kuru saistība nav izpildīta, par katru kavējuma dienu, bet ne vairāk kā 10% (desmit procenti) no Līgumcenas bez PVN.
	5. Līguma 5.1., 5.2., un 5.4.punktos minētā līgumsoda samaksa neatbrīvo Pārdevēju un Pircēju no saistību izpildes.
6. **KVALITĀTE UN GARANTIJA**
	1. Kvalitatīva Prece Līguma izpratnē ir Prece, kas atbilst Līguma noteikumiem, tajā skaitā Tehniskajai specifikācijai, Preces ražotāja standartiem, likumos un citos normatīvajos aktos noteiktām prasībām attiecībā uz Preces kvalitāti.
	2. Garantijas laikā konstatētos un/vai radušos defektus Pārdevējs apņemas novērst par saviem līdzekļiem pēc pretenziju saņemšanas.
	3. Preces garantijas periodā (garantijas remonta laikā) Pārdevējs nodrošina līdzvērtīgu JBL PRX712; JBL PRX 718XLF; OPTOMA W305ST; HITACHI CP-WU8461; Allen&Heath ZED22FX marku servisa maiņas videoprojektoru/skaņas aparatūru izmantošanu bez papildus samaksas. Servisa maiņas videoprojektors/skaņas aparatūra jānodod Pasūtītāja lietošanā uz visu laiku, kamēr Pasūtītāja videoprojektors/skaņas aparatūra atrodas garantijas remontā.
7. **NEPĀRVARAMA VARA**
	1. Puses vienojas, ja kāda no Pusēm nepilda savus pienākumus saskaņā ar Līgumu nepārvaramas varas dēļ, tā ir atbrīvojama no atbildības par Līguma neizpildi vispār vai Līguma pienācīgu neizpildi.
	2. Puses vienojas, ka ar nepārvaramu varu tiek saprasti jebkādi no attiecīgās Puses gribas neatkarīgi apstākļi (ja tā ir rīkojusies saprātīgi un godīgi), kuru rezultātā nav bijis iespējams izpildīt pienācīgi vai izpildīt vispār saistības un ja šos apstākļus nebija iespējams paredzēt ne vien attiecīgajai Pusei, bet jebkurai citai personai, kas darbojas vai darbotos attiecīgās Puses nozarē, kā arī, ja šos apstākļus nebija iespējams novērst ar saprātīgiem un godīgiem paņēmieniem. Ar nepārvaramas varas apstākļiem Līguma izpratnē netiek saprastas jebkāda veida ekonomiskās vai finanšu grūtības vai arī globālo vai lokālo ekonomikas procesu ietekme uz Pusēm.
	3. Puses vienojas, ka par nepārvaramas varas apstākļu iestāšanos tai Pusei, kas uz tādiem atsaucas, ir jāziņo otrai Pusei rakstiski ne vēlāk kā 5 (piecu) kalendāro dienu laikā no šo apstākļu iestāšanās vai uzsākšanās (rakstiskais paziņojums), bet dokumenti vai citi apliecinājumi, kas nepārprotami norāda uz nepārvaramas varas apstākļiem iesniedzami otrai Pusei ne vēlāk kā 14 (četrpadsmit) kalendāro dienu laikā no rakstiskā paziņojuma nosūtīšanas vai nodošanas dienas.
	4. Puses vienojas, ja Puse, kas vēlāk atsaucas uz nepārvaramas varas apstākļiem, nav ievērojusi iepriekšminēto paziņojumu un pierādījumu iesniegšanas kārtību, tās apgalvojumi nav uzskatāmi par nepārvaramas varas apstākļiem atbilstošiem.
8. **LĪGUMA TERMIŅŠ UN TĀ IZBEIGŠANA**
	1. Līgums stājas spēkā no tā parakstīšanas dienas un ir spēkā līdz pilnīgai saistību izpildei.
	2. Pircējam ir tiesības ar vienpusēju paziņojumu izbeigt šo Līgumu, ja:
		1. ir stājies spēkā tiesas spriedums par Pārdevēja atzīšanu par maksātnespējīgu;
		2. Pārdevējs saskaņā ar Līguma 3.3.punktā noteikto kārtību nav novērsis trūkumus;
		3. Pārdevējs kavē no Līguma izrietošo saistību izpildi vairāk par 20 (divdesmit) darba dienām.
	3. Līguma 8.2.punktā noteiktajos gadījumos Līgums uzskatāms par izbeigtu 7 (septītajā) dienā pēc Pircēja paziņojuma par atkāpšanos (ierakstīta vēstule) izsūtīšanas dienas. Šādā gadījumā Pārdevējs maksā Līgumā noteikto līgumsodu, atlīdzina visus radušos zaudējumus.
	4. Līguma 8.2.2. un 8.2.3. apakšpunktos noteiktās tiesības Pircējs attiecībā uz piegādāto Preci var izmantot tikai līdz brīdim, kad parakstīts Akts vai saskaņā ar Līguma noteikumiem uzskatāms, ka Prece ir pieņemta (tas ir, ja Līguma 3.3.punktā minētajā termiņā Pircējs nav parakstījis Aktu, kā arī nav nosūtījis Pārdevējam neparakstītu Aktu un atteikumu parakstīt Aktu).
	5. Līgums var tikt izbeigts pirms Līguma darbības termiņa beigām Pusēm savstarpēji rakstveidā vienojoties.
9. **CITI NOTEIKUMI**
	1. Visas pretenzijas un strīdi, kas var rasties Līguma izpildes laikā, tiek risināti vispirms pārrunu ceļā, pēc iespējas vienojoties abpusēji izdevīgam kompromisam. Strīda neatrisināšanas gadījumā strīds tiek izšķirts Latvijas Republikas normatīvajos aktos noteiktajā kārtībā Latvijas Republikas tiesā.
	2. Ievērojot Publisko iepirkumu likuma 67.1 pantu, Līguma nosacījumi var tikt grozīti Pusēm savstarpēji vienojoties, noformējot Līguma grozījumus, labojumus un papildinājumus rakstiski. Tie pievienojami Līgumam kā pielikumi un kļūst par Līguma neatņemamu sastāvdaļu.
	3. Neviena no Pusēm bez saskaņošanas ar otru Pusi nedrīkst nodot trešajai personai savas saistības, kas ir noteiktas ar Līgumu.
	4. Gadījumos, kas nav paredzēti Līgumā, Puses rīkojas saskaņā ar spēkā esošajiem normatīvajiem aktiem.
	5. Ja kādai no Pusēm tiek mainīts juridiskais statuss, Pušu amatpersonu paraksta tiesības, vai kādi Līgumā minētie Pušu rekvizīti, tālruņa, faksa numuri, elektroniskā pasta adreses, adreses u.c., tad tā nekavējoties rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā un tā pielikumos minētajiem Pušu pārstāvjiem un to rekvizītiem.
	6. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Pušu tiesību pārņēmējam. Puses brīdina par šādu apstākļu iestāšanos 10 (desmit) dienas iepriekš.
	7. Kontaktpersona no Pircēja puses - Inta Ūbele (tālr. +371 29209982; e-pasts Inta.Ubele@jkp.lv).
	8. Kontaktpersona no Pārdevēja puses Juris Vīksna (tālr. +371 29395047; e-pasts juris@ajvgrupa.lv).
	9. Ja kāds no Līguma punktiem kāda iemesla dēļ zaudētu spēkā esamību, tas neietekmē citus Līguma noteikumus un pārējie Līguma punkti paliek spēkā.
	10. Pusēm gadījumos, kuri tieši nav noteikti šajā Līgumā, ir tiesības izvirzīt pretenzijas otrai Līguma Pusei par Līgumā noteikto saistību neizpildi, tajā skaitā, pieprasīt zaudējumu atlīdzību, līgumsodus, ja Puse ir nosūtījusi otrai Līguma Pusei rakstveida pretenziju par Līgumā noteikto saistību neizpildi un otra Līguma Puse 7 (septiņu) darba dienu laikā no rakstveida pretenzijas saņemšanas dienas nav novērsusi pretenzijā norādīto saistību neizpildi vai nav sniegusi pamatotus iebildumus par saistību neizpildes iemesliem.
	11. Līgums sastādīts 2 (divos) identiskos eksemplāros uz 5 (piecām) lapām latviešu valodā, Pasūtītājam tiek nodots viens Līguma eksemplārs, Pārdevējam tiek nodots viens Līguma eksemplārs, un abiem Līguma eksemplāriem ir vienāds juridisks spēks. Puses piekrīt visiem Līguma noteikumiem un, to parakstot, apstiprina, ka saprot tā noteikumus.
	12. Līgumam tiek pievienoti šādi pielikumi – kopā uz 9 (deviņām) lapām:

Pielikums Nr.1 Tehniskais piedāvājums uz 8 (astoņām) lapām;

Pielikums Nr.2 Finanšu piedāvājums uz 1 (vienas) lapas;

1. **PUŠU REKVIZĪTI UN PARAKSTI**

|  |  |  |  |
| --- | --- | --- | --- |
| **Pasūtītājs:**Jēkabpils pilsētas pašvaldības struktūrvienība**Jēkabpils Kultūras pārvalde**Reģ.Nr. 90000024205Juridiskā adrese: Brīvības iela 120, Jēkabpils, LV-5201Banka: AS SEB bankaKods: UNLALV2XKonts Nr.: LV87 UNLA 00090 1313 0793 |  | **Izpildītājs:**SIA „AJV grupa”Reģ.Nr. 45403010389PVN Reģ.Nr. LV45403010389Rīgas iela 210A,Jēkabpils, LV-5202Banka: AS „Swedbanka”Kods: HABALV22Konts: LV60 HABA 0551 0021 59709 |  |
| Kultūras pārvaldes direktore\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Valdes loceklis\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |
| /I.Ūbele/ |  | /J.Vīksna/ |  |

**Pielikums Nr.1**

pie 2015.gada 05.novembra

**IEPIRKUMA LĪGUMA**

**Izpildītāja līguma reģistrācijas Nr.\_\_\_\_\_\_**

# ***(Identifikācijas Nr. JPP 2015/54)***

# TEHNISKAIS PIEDĀVĀJUMS

**Publiskajam iepirkumam**

„Video projektoru un skaņas aparatūras piegāde un uzstādīšana

Jēkabpils Kultūras pārvaldei”

**ID Nr. JPP 2015/54**

Pasūtītāja un Pretendenta tehniskie parametri:

|  |  |
| --- | --- |
| **Pasūtītāja prasības (tehniskie parametri)** | **Pretendenta piedāvājums (tehniskie parametri)** |
| **1. SKAŅAS APARATŪRA JĒKABPILS TAUTAS NAMAM** |
| **1.1. AKUSTISKĀ SISTĒMA JBL PRX712 (2 GAB.):** |
| Viens 12” zemo frekvenču (ZF) skaļrunis; | **Atbilst.**Viens 12” zemo frekvenču (ZF) skaļrunis; |
| Viens 1,5” neodīma augsto frekvenču (AF) kompresijas skaļrunis; | **Atbilst.**Viens 1,5” neodīma augsto frekvenču (AF) kompresijas skaļrunis; |
| Maksimālā jauda ne mazāka par 1500 W; | **Atbilst.**Maksimālā jauda 1500 W; |
| Pārklājuma leņķi ne šaurāki par 90° x 50°; | **Atbilst.**Pārklājuma leņķi 90° x 50°; |
| Atskaņojamo frekvenču diapazons ar -10 dB pielaidi ne mazāks par no 44.8 Hz līdz 19.6 kHz pamata režīmā un ne mazāks par no 44.8 Hz līdz 19.5 Hz monitora režīmā; | **Atbilst.**Atskaņojamo frekvenču diapazons ar -10 dB pielaidi 44.8 Hz līdz 19.6 kHz pamata režīmā un 44.8 Hz līdz 19.5 Hz monitora režīmā; |
| Atskaņojamo frekvenču diapazons ar ±3 dB pielaidi vismaz no 55.7 Hz līdz 18.2 kHz pamata režīmā un ne mazāks par no 56.5 Hz līdz 17.7 kHz monitora režīmā; | **Atbilst.**Atskaņojamo frekvenču diapazons ar ±3 dB pielaidi 55.7 Hz līdz 18.2 kHz pamata režīmā un 56.5 Hz līdz 17.7 kHz monitora režīmā; |
| Maksimālais skaņas spiediens ne mazāks kā 135 dB SPL; | **Atbilst.**Maksimālais skaņas spiediens 135 dB SPL; |
| Virziendarbības indekss ne mazāks par 10.2 dB; | **Atbilst.**Virziendarbības indekss 10.2 dB; |
| Virziendarbības faktors ne mazāks par 10.4; | **Atbilst.**Virziendarbības faktors 10.4; |
| Ar divu pozīciju slēdzi pārslēdzams akustiskās sistēmas skanējuma režīms – pamata (main) / monitors ar gaismas diodes indikāciju; | **Atbilst.**Ar divu pozīciju slēdzi pārslēdzams akustiskās sistēmas skanējuma režīms – pamata (main) / monitors ar gaismas diodes indikāciju; |
| Ar divu pozīciju slēdzi ieslēdzama / izslēdzama par ierīces darba režīmu informējoša gaismas indikācija akustiskās sistēmas fasādē; | **Atbilst.**Ar divu pozīciju slēdzi ieslēdzama / izslēdzama par ierīces darba režīmu informējoša gaismas indikācija akustiskās sistēmas fasādē; |
| Vismaz divas balansētas līnijas signāla ieejas realizēta ar kombinētām XLRF/TRS ligzdām; | **Atbilst.**Divas balansētas līnijas signāla ieejas realizēta ar kombinētām XLRF/TRS ligzdām; |
| Skaļuma potenciometrs katrai balansētajai ieejai; | **Atbilst.**Skaļuma potenciometrs katrai balansētajai ieejai; |
| Ar trīs pozīciju slēdzi pārslēdzams pastiprināmās skaņas avots - ieeja 1 / ieeju 1 un 2 summa / ieeja 2; | **Atbilst.**Ar trīs pozīciju slēdzi pārslēdzams pastiprināmās skaņas avots - ieeja 1 / ieeju 1 un 2 summa / ieeja 2; |
| Ar divu pozīciju slēdzi pārslēdzams ieejas līmenis - mikrofons / līnijas, vienai no ar kombinētajām XLRF/TRS ligzdām realizētajām balansētajam līnijas signāla ieejām ar gaismas diodes indikāciju; | **Atbilst.**Ar divu pozīciju slēdzi pārslēdzams ieejas līmenis - mikrofons / līnijas, vienai no ar kombinētajām XLRF/TRS ligzdām realizētajām balansētajam līnijas signāla ieejām ar gaismas diodes indikāciju; |
| Ar divu pozīciju slēdzi pārslēdzama zemējuma atsaiste – ground / lift vienai no ar kombinētajām XLRF/TRS ligzdām realizētajām balansētajām līnijas signāla ieejām; | **Atbilst.**Ar divu pozīciju slēdzi pārslēdzama zemējuma atsaiste – ground / lift vienai no ar kombinētajām XLRF/TRS ligzdām realizētajām balansētajām līnijas signāla ieejām; |
| Vismaz divas nebalansētas līnijas signāla ieejas realizētas ar RCA ligzdām; | **Atbilst.**Divas nebalansētas līnijas signāla ieejas realizētas ar RCA ligzdām; |
| Balansēta līnijas signāla izeja, realizēta ar XLRM ligzdu; | **Atbilst.**Balansēta līnijas signāla izeja, realizēta ar XLRM ligzdu; |
| Ar trīs pozīciju slēdzi pārslēdzams balansētas līnijas signāla izejas avots – ieeja 1 / ieeju 1 un 2 summa / ieeja 2; | **Atbilst.**Ar trīs pozīciju slēdzi pārslēdzams balansētas līnijas signāla izejas avots – ieeja 1 / ieeju 1 un 2 summa / ieeja 2; |
| Balansēta līnijas signāla ieejas pretestība ne mazāka par 20 kΩ; | **Atbilst.**Balansēta līnijas signāla ieejas pretestība 20 kΩ; |
| Nebalansēta līnijas signāla ieejas pretestība ne mazāka par 10 kΩ; | **Atbilst.**Nebalansēta līnijas signāla ieejas pretestība 10 kΩ; |
| Skaļuma ierobežotājs (limiter) skaļruņu aizsardzībai ar gaismas indikāciju; | **Atbilst.**Skaļuma ierobežotājs (limiter) skaļruņu aizsardzībai ar gaismas indikāciju; |
| Ar ciparu signālu procesoru realizētas joslu dalītāja (crossover) stāvlīknes; | **Atbilst.**Ar ciparu signālu procesoru realizētas joslu dalītāja (crossover) stāvlīknes; |
| Joslu dalītāja frekvence ne zemāka par 1.8 kHz; | **Atbilst.**Joslu dalītāja frekvence 1.8 kHz; |
| Melns, krāsots ne mazāk kā 18 un 25 mm bieza saplākšņa korpuss vai ekvivalents; | **Atbilst.**Melns, krāsots 18 un 25 mm bieza saplākšņa korpuss; |
| Melns tērauda aizsargrežģis, tapsēts ar akustiski caurspīdīgu melnu audumu | **Atbilst.**Melns tērauda aizsargrežģis, tapsēts ar akustiski caurspīdīgu melnu audumu |
| Akustiskās sistēmas korpusa sānos virsmas līmenī iestrādāts ar rokturis; | **Atbilst.**Akustiskās sistēmas korpusa sānos virsmas līmenī iestrādāts ar rokturis; |
| Divas 36 mm statīva ligzdas akustiskās sistēmas apakšā; | **Atbilst.**Divas 36 mm statīva ligzdas akustiskās sistēmas apakšā; |
| 12 M10 vītnes standarta piekares punkti; | **Atbilst.**12 M10 vītnes standarta piekares punkti; |
| Svars ne lielāks par 19,5 kg; | **Atbilst.**Svars 19,4 kg; |
| Akustiskai sistēmai garantijas laiks ne mazāks kā 2 gadi. | **Atbilst.**Akustiskai sistēmai garantijas laiks 2 gadi. |
| **1.2. AKUSTISKĀ SISTĒMA JBL PRX 718XLF (2 GAB.):** |
| Viens 18’’ zemo frekvenču (ZF) skaļrunis; | **Atbilst.**Viens 18’’ zemo frekvenču (ZF) skaļrunis; |
| Maksimālā jauda vismaz 1500 W; | **Atbilst.**Maksimālā jauda 1500 W; |
| Atskaņojamo frekvenču diapazons ar -10 dB pielaidi vismaz no 31 līdz 103 Hz; | **Atbilst.**Atskaņojamo frekvenču diapazons ar -10 dB pielaidi no 31 līdz 103 Hz; |
| Atskaņojamo frekvenču diapazons ar ±3 dB pielaidi vismaz no 35 līdz 87 Hz; | **Atbilst.**Atskaņojamo frekvenču diapazons ar ±3 dB pielaidi no 35 līdz 87 Hz; |
| Maksimālais skaņas spiediens 134 dB SPL; | **Atbilst.**Maksimālais skaņas spiediens 134 dB SPL; |
| Vismaz divas balansētas līnijas signāla ieejas, realizētas ar kombinētām XLRF/TRS ligzdām; | **Atbilst.**Divas balansētas līnijas signāla ieejas, realizētas ar kombinētām XLRF/TRS ligzdām; |
| Balansētas līnijas signāla ieejas pretestība ne mazāka par 20 kΩ; | **Atbilst.**Balansētas līnijas signāla ieejas pretestība 20 kΩ; |
| Vismaz divas balansētas līnijas signāla izejas, realizētas ar XLRM ligzdām; | **Atbilst.**Divas balansētas līnijas signāla izejas, realizētas ar XLRM ligzdām; |
| 0° / 180° grādu skaņas fāzes slēdzis; | **Atbilst.**0° / 180° grādu skaņas fāzes slēdzis; |
| Ciparu joslu dalītājs ar 48 dB oktāvā stāvlīkni; | **Atbilst.**Ciparu joslu dalītājs ar 48 dB oktāvā stāvlīkni; |
| Joslu dalītāja frekvence, ne augstāka kā 90 Hz; | **Atbilst.**Joslu dalītāja frekvence 100 Hz. Nenozīmīga un skaņas kvalitāti neietekmējoša parametra nobīde; |
| Par ierīces darba un ārkārtas stāvokļiem informējošas gaismas diodes; | **Atbilst.**Par ierīces darba un ārkārtas stāvokļiem informējošas gaismas diodes; |
| Melns, krāsots, ne mazāks par 18 mm bieza saplākšņa korpuss vai ekvivalents; | **Atbilst.**Melns, krāsots 18 mm bieza saplākšņa korpuss; |
| Melns tērauda aizsargrežģis, tapsēts ar akustiski caurspīdīgu melnu audumu; | **Atbilst.**Melns tērauda aizsargrežģis, tapsēts ar akustiski caurspīdīgu melnu audumu; |
| Akustiskās sistēmas korpusa sānos virsmas līmenī iestrādāti 2 rokturi, katrs savā pusē; | **Atbilst.**Akustiskās sistēmas korpusa sānos virsmas līmenī iestrādāti 2 rokturi, katrs savā pusē; |
| Viena M20 standarta vītņligzda kārts statīva ievietošanai; | **Atbilst.**Viena M20 standarta vītņligzda kārts statīva ievietošanai; |
| Svars ne vairāk kā 36,8 kg; | **Atbilst.**Svars 36,8 kg; |
| Akustiskai sistēmai garantijas laiks, ne mazāks kā 2 gadi | **Atbilst.**Akustiskai sistēmai garantijas laiks 2 gadi |
| **1.3. SKAŅAS PULTS Allen&Heath ZED22FX (1 GAB.):** |
| Profesionāla multifunkcionāla skaņas pults; | **Atbilst.**Profesionāla multifunkcionāla skaņas pults; |
| Novietojama uz virsmas; | **Atbilst.**Novietojama uz virsmas; |
| 16 mikrofonu / līnijas ieejas ar 3-pin XLR ( mik ) un 1/4"Jack ( līnija ) pieslēgumu un pārrāvuma (insert) punktu; | **Atbilst.**16 mikrofonu / līnijas ieejas ar 3-pin XLR ( mik ) un 1/4"Jack ( līnija ) pieslēgumu un pārrāvuma (insert) punktu; |
| 3 stereo līnijas ieejas ar 1/4"Jack pieslēgumu; | **Atbilst.**3 stereo līnijas ieejas ar 1/4"Jack pieslēgumu; |
| Kvalitatīvi vismaz 100mm gari Alps vai pēc kvalitātes analoģiski kanālu feideri; | **Atbilst.**Kvalitatīvi 100mm gari Alps kanālu feideri; |
| “Mute” poga ar stāvokļa gaismas indikāciju katram kanālam; | **Atbilst.**“Mute” poga ar stāvokļa gaismas indikāciju katram kanālam; |
| “PFL” poga ar gaismas indikāciju un pīķa indikators katram kanālam; | **Atbilst.** “PFL” poga ar gaismas indikāciju un pīķa indikators katram kanālam; |
| Papildus 2 stereo ieejas ar 2x RCA pieslēgumu un atsevišķu līmeņa regulāciju; | **Atbilst.**Papildus 2 stereo ieejas ar 2x RCA pieslēgumu un atsevišķu līmeņa regulāciju; |
| 4 aux ( 2gb pre, 2gb post no kuriem 1gb definēts uz iebūvēto effektu); | **Atbilst.**4 aux ( 2gb pre, 2gb post no kuriem 1gb definēts uz iebūvēto effektu); |
| Iebūvēts efektu procesors ar 16 efektiem; | **Atbilst.**Iebūvēts efektu procesors ar 16 efektiem; |
| Iebūvēta konfigurējama USB skaņas karte. USB Send un Return pieslēgums (nodrošina darbību gan ar PC gan MAC); | **Atbilst.**Iebūvēta konfigurējama USB skaņas karte. USB Send un Return pieslēgums (nodrošina darbību gan ar PC gan MAC); |
| Komplektā ar programmatūru, kas nodrošina tūlītēju ierakstu no pults uz PC; | **Atbilst.**Komplektā ar programmatūru, kas nodrošina tūlītēju ierakstu no pults uz PC; |
| Programmatūra nodrošina nemazāk kā 32 audio kanālus, 64 Midi kanālus, 24 efektus, 8 ieejas/izejas; | **Atbilst.**Programmatūra nodrošina 32 audio kanālus, 64 Midi kanālus, 24 efektus, 8 ieejas/izejas; |
| 3-joslu EQ katram mikrofona/līnijas ieejas kanālam; | **Atbilst.**3-joslu EQ katram mikrofona/līnijas ieejas kanālam; |
| Simetriskā izeja ar 2 x 3-pin XLR pieslēgumu (master); | **Atbilst.**Simetriskā izeja ar 2 x 3-pin XLR pieslēgumu (master); |
| Simetriskā izeja ar 1/4"Jack pieslēgumu (mono out); | **Atbilst.**Simetriskā izeja ar 1/4"Jack pieslēgumu (mono out); |
| Alternatīvā izeja ar atsevišķu līmeņa regulāciju; | **Atbilst.**Alternatīvā izeja ar atsevišķu līmeņa regulāciju; |
| Ieraksta izeja; | **Atbilst.**Ieraksta izeja; |
| Monitora (austiņu) pieslēgums ar 1/4"un 3.5mm Jack; | **Atbilst.**Monitora (austiņu) pieslēgums ar 1/4"un 3.5mm Jack; |
| Regulējams austiņu skaļuma līmenis; | **Atbilst.**Regulējams austiņu skaļuma līmenis; |
| Mono mikrofonu ieeju jūtība regulējama robežās vismaz no -10 līdz -60 dBu; | **Atbilst.**Mono mikrofonu ieeju jūtība regulējama robežās no -10 līdz -60 dBu; |
| Mono līnijas ieeju jūtība regulējama robežās vismaz no +10 līdz -40 dBu; | **Atbilst.**Mono līnijas ieeju jūtība regulējama robežās no +10 līdz -40 dBu; |
| Kopējie harmoniskie kropļojumi + troksnis ne lielāki kā:• Mikrofona ieeja → L/R izeja, pastiprinājums 10dB, 1 kHz – ne vairāk par 0,002%;• Mikrofona ieeja → L/R izeja, pastiprinājums 30dB, 1 kHz – ne vairāk par 0,01%;• Līnijas ieeja → L/R izeja, pastiprinājums 0dB, 1 kHz – ne vairāk par 0,003%; | **Atbilst.**Kopējie harmoniskie kropļojumi + troksnis:• Mikrofona ieeja → L/R izeja, pastiprinājums 10dB, 1 kHz – > 0,002%;• Mikrofona ieeja → L/R izeja, pastiprinājums 30dB, 1 kHz – > 0,01%;• Līnijas ieeja → L/R izeja, pastiprinājums 0dB, 1 kHz – > 0,003%; |
| Mikrofonu priekšpastiprinātāju paštroksnis pie maksimālā pastiprinājuma un 150 omu ieejas pretestības – ne lielāks par -127 dBu; | **Atbilst.**Mikrofonu priekšpastiprinātāju paštroksnis pie maksimālā pastiprinājuma un 150 omu ieejas pretestības – > -127 dBu; |
| Minimums 12 segmentu izejas līmeņa indikators; | **Atbilst.**12 segmentu izejas līmeņa indikators; |
| Pults konstrukcijai jābūt tādai, lai katrs kanāls būtu izvietots uz atsevišķas iespiedplates kā pilnīgā neatkarīgs modulis. Pults korpusam jābūt izgatavotam no izturīga metāla, no plastmasas drīkst būt izgatavotas tikai detaļas, kas neietekmē pults korpusa izturību (sānu uzlikas, feideru rokturi, pogas u.tml.); | **Atbilst.**Pults konstrukcija veidota tāda, lai katrs kanāls būtu izvietots uz atsevišķas iespiedplates kā pilnīgā neatkarīgs modulis. Pults korpuss izgatavots no izturīga metāla, no plastmasas izgatavotas tikai detaļas, kas neietekmē pults korpusa izturību (sānu uzlikas, feideru rokturi, pogas u.tml.); |
| Ieeju un izeju XLR un TRS konektoriem, bīdāmajiem un rotējošajiem feideriem jābūt katram individuāli piestiprinātam pie no metāla izgatavota pults priekšējā paneļa, tādējādi nodrošinot mehānisku izturību; | **Atbilst.**Ieeju un izeju XLR un TRS konektori, bīdāmie un rotējošie feideri katrs individuāli piestiprināts no metāla izgatavota pults priekšējā paneļa, tādējādi nodrošinot mehānisku izturību; |
| Barošanas blokam jābūt iebūvētam pultī; | **Atbilst.**Barošanas bloks iebūvēts pultī; |
| Gabarīti nepārsniedz AxPxDz: 98mm x 645mm x 465mm; | **Atbilst.**Gabarīti AxPxDz: 98mm x 645mm x 465mm; |
| Skaņas pults garantijas laiks ne mazāks kā 2 gadi | **Atbilst.**Skaņas pults garantijas laiks 2 gadi |
| **2. PROFESIONĀLS DATU VIDEO PROJEKTORS****JĒKABPILS KULTŪRAS PĀRVALDEI Hitachi CP-WU8461 (1 GAB):** |
| Profesionāls datu video projektors; | **Atbilst.**Profesionāls datu video projektors; |
| Projekcijas tehnoloģija: 3LCD vai ekvivalenta. Ekvivalences kritērijs ir visu attēla veidojošo pamatkrāsu vienlaicīga attēlošana uz ekrāna vai interaktīvās tāfeles; | **Atbilst.**Projekcijas tehnoloģija: 3LCD ir ar visu attēla veidojošo pamatkrāsu vienlaicīgu attēlošanu uz ekrāna vai interaktīvās tāfeles; |
| Gaismas jauda pilnas jaudas režīmā ne mazāka kā 6000 ANSI lumeni; | **Atbilst.**Gaismas jauda pilnas jaudas režīmā 6000 ANSI lumeni; |
| Ekonomiskajā režīmā gaismas jauda ne mazāka kā 4800 ANSI lumeni; | **Atbilst.**Ekonomiskajā režīmā gaismas jauda 4800 ANSI lumeni; |
| Dabīgā izšķirtspēja - WUXGA, ne mazāk kā 1920x1200 attēla punkti; | **Atbilst.**Dabīgā izšķirtspēja – WUXGA ar 1920x1200 attēla punktiem; |
| Projicētā attēla malu attiecība 16:10 un 4:3/16:9 savietojams | **Atbilst.**Projicētā attēla malu attiecība 16:10 un 4:3/16:9 savietojams |
| Spuldzes resurss - ne mazāks kā 2000 stundas pilnas jaudas režīmā, 2500 stundas ekonomiskajā režīmā; | **Atbilst.**Spuldzes resurss - 2000 stundas pilnas jaudas režīmā, 2500 stundas ekonomiskajā režīmā; |
| Kontrasts vismaz 5000:1; | **Atbilst.**Kontrasts 5000:1; |
| Gaisa filtru tīrīšanas intervāls ne mazāks par 20 000h; | **Atbilst.**Gaisa filtru tīrīšanas intervāls 20 000h; |
| Iespējama objektīvu maiņa; | **Atbilst.**Iespējama objektīvu maiņa; |
| Objektīvs izvietots projektora korpusa priekšpusē pa vidu; | **Atbilst.**Objektīvs izvietots projektora korpusa priekšpusē pa vidu; |
| Pieslēgumi iebūvēti projektorā vismaz: 2 x HDMI, 1 x HD Base T, 1 x D-Sub 15 pin datora ieeja, 1x D-Sub 15 pin datora izeja, 1 x RS-232C, 1 x LAN RJ-45, 2 x USB-A (datora pieslēgums/bezvadu datu translācijai), 1xUSB-B (displeja vai peles pieslēgums) 2x3,5mm mini „jack” audio ieejas, 1xRCA (L/R) audio ieeja, 1 x RCA(L/R) audio izeja, 1 x 3,5mm mini „jack” remote control IN, 1 x 3,5mm mini „jack” remote control OUT; | **Atbilst.**Pieslēgumi kas iebūvēti projektorā: 2 x HDMI, 1 x HD Base T, 1 x D-Sub 15 pin datora ieeja, 1x D-Sub 15 pin datora izeja, 1 x RS-232C, 1 x LAN RJ-45, 2 x USB-A (datora pieslēgums/bezvadu datu translācijai), 1xUSB-B (displeja vai peles pieslēgums) 2x3,5mm mini „jack” audio ieejas, 1xRCA (L/R) audio ieeja, 1 x RCA(L/R) audio izeja, 1 x 3,5mm mini „jack” remote control IN, 1 x 3,5mm mini „jack” remote control OUT; |
| Motorizēta optikas nobīde vertikāli un horizontāli (nobīdes amplitūda atkarīga no objektīva); | **Atbilst.**Motorizēta optikas nobīde vertikāli un horizontāli (nobīdes amplitūda atkarīga no objektīva); |
| Korpusā iestrādāts informatīvs LCD displejs; | **Atbilst.**Korpusā iestrādāts informatīvs LCD displejs; |
| Projektors paredzēts instalācijai dažādās pozīcijās (360 grādu amplitūdā); | **Atbilst.**Projektors paredzēts instalācijai dažādās pozīcijās (360 grādu amplitūdā); |
| Funkcija - "Picture by picture" - attēls pie attēla - iespēja attēlot vienlaicīgi divus attēlus katru no savas ieejas; | **Atbilst.**Funkcija - "Picture by picture" - attēls pie attēla - iespēja attēlot vienlaicīgi divus attēlus katru no savas ieejas; |
| Funkcija - "Picture in picture" - attēls attēlā; | **Atbilst.**Funkcija - "Picture in picture" - attēls attēlā; |
| Iespējama attēla ģeometriskā korekcija (warp); | **Atbilst.**Iespējama attēla ģeometriskā korekcija (warp); |
| Projektora izvēlnē pieejama latviešu valoda; | **Atbilst.**Projektora izvēlnē pieejama latviešu valoda; |
| Projektora dzesēšanas sistēmas skaļums pilnas jaudas režīmā nedrīkst pārsniegt 39dB; | **Atbilst.**Projektora dzesēšanas sistēmas skaļums pilnas jaudas režīmā 39dB; |
| Projektora svars nedrīkst pārsniegt 10kg; | **Atbilst.**Projektora svars 9,2 kg; |
| Korpusā iebūvēts skaļrunis ar jaudu vismaz 10W; | **Atbilst.**Korpusā iebūvēts skaļrunis ar jaudu 16W; |
| Komplektā saderīgs projektora stiprinājums pie 30-50mm caurules; Korpusā iestrādāts drošības stiprinājums aprīkots ar drošības trosi; | **Atbilst.**Komplektā nodrošināsim saderīgu projektora stiprinājumu pie 30-50mm caurules; Korpusā iestrādātais drošības stiprinājums aprīkots ar drošības trosi; |
| Projektora garantijas laiks ne mazāks kā 2 gadi, spuldzei garantijas laiks ne mazāks kā 6 mēneši; | **Atbilst.**Projektora garantijas laiks 2 gadi, spuldzei garantijas laiks 6 mēneši; |
| Komplektā saderīgs objektīvs ar piedāvāto projektoru, kuram:• Attāluma attiecība pret bildes platumu TR= 1.5-3.0:1;• Iespējama optikas nobīde no centra ass horizontāli (gan pa labi, gan pa kreisi) 0 - +/-10%;• Iespējama optikas nobīde no centra ass vertikāli (uz leju ) 0 - 55%;• Objektīva garantijas laiks ne mazāks kā 2 gadi. | **Atbilst.**Komplektā saderīgs objektīvs ar piedāvāto projektoru, kuram:• Attāluma attiecība pret bildes platumu TR= 1.5-3.0:1;• Iespējama optikas nobīde no centra ass horizontāli (gan pa labi, gan pa kreisi) 0 - +/-10%;• Iespējama optikas nobīde no centra ass vertikāli (uz leju ) 0 - 55%;• Objektīva garantijas laiks 2 gadi. |
| **3.PLATLEŅĶA VIDEO PROJEKTORS KRUSTPILS KULTŪRAS NAMAM** **Optoma W305ST (1 GAB)** |
| Platleņķa optiskās sistēmas projektors; | **Atbilst.**Platleņķa optiskās sistēmas projektors; |
| Projekcijas tehnoloģija: DLP vai ekvivalenta; | **Atbilst.**Projekcijas tehnoloģija: DLP; |
| Platleņķa optiskā sistēma - Attāluma attiecība pret bildes platumu TR= 0.52:1; | **Atbilst.**Platleņķa optiskā sistēma - Attāluma attiecība pret bildes platumu TR= 0.52:1; |
| Gaismas jauda ne mazāka kā 3200 ANSI lumeni; | **Atbilst.**Gaismas jauda 3200 ANSI lumeni; |
| Projicētā attēla malu attiecība 16:10 un 4:3/16:9 savietojams | **Atbilst.**Projicētā attēla malu attiecība 16:10 un 4:3/16:9 savietojams |
| Izšķirtspēja - WXGA, ne mazāka kā 1280 x 800 attēla punkti; | **Atbilst.**Izšķirtspēja – WXGA ar 1280 x 800 attēla punktiem; |
| Atbalsta izšķirtspēju vismaz līdz WUXGA 1920 x 1200 attēla punkti; | **Atbilst.**Atbalsta izšķirtspēju līdz WUXGA 1920 x 1200 attēla punktiem; |
| Spuldzes resurss - ne mazākā kā 6000 stundas ekonomiskajā režīmā; ne mazāk kā 4500 pilnas jaudas režīmā; | **Atbilst.**Spuldzes resurss - 6000 stundas ekonomiskajā režīmā; 4500 pilnas jaudas režīmā; |
| Kontrasts - vismaz 18000:1; | **Atbilst.**Kontrasts - 18000:1; |
| Dzesēšanas sistēmas skaļums - ne lielāks kā 30 dB; | **Atbilst.**Dzesēšanas sistēmas skaļums - 29 dB; |
| Pieslēgumi iebūvēti projektorā - HDMI (1.4a atbalsta 3D), 2 x VGA ieejas, VGA izeja, S-Video, Audio ieeja, Audio izeja, RS 232C un USB-B; | **Atbilst.**Pieslēgumi kas iebūvēti projektorā - HDMI (1.4a atbalsta 3D), 2 x VGA ieejas, VGA izeja, S-Video, Audio ieeja, Audio izeja, RS 232C un USB-B; |
| Attēla trapeces korekcija vertikāli, vismaz +/-40 grādi; | **Atbilst.**Attēla trapeces korekcija vertikāli +/-40 grādi; |
| Pilnībā iebūvēta 3D skatīšanās funkcionalitāte, kurai nav nepieciešami nekādi ārējie signāla pārveidotāji, procesori; | **Atbilst.**Pilnībā iebūvēta 3D skatīšanās funkcionalitāte, kurai nav nepieciešami nekādi ārējie signāla pārveidotāji, procesori; |
| Projektora apkope un lampu nomaiņa ir veicama bez projektora noņemšanas no stacionārā stiprinājuma; | **Atbilst.**Projektora apkope un lampu nomaiņa ir veicama bez projektora noņemšanas no stacionārā stiprinājuma; |
| Komplektā - tālvadības pults, strāvas, datora kabeļi; | **Atbilst.**Komplektā - tālvadības pults, strāvas, datora kabeļi; |
| Izmēri ne lielāki 300 x 100 x 250mm; | **Atbilst.**Izmēri ne lielāki 288 x 86 x 220mm; |
| Svars nepārsniedz 3.00 kg; | **Atbilst.**Svars 2,55 kg; |
| Projektora garantijas laiks ne mazāks kā 2 gadi, spuldzei garantijas laiks ne mazāks kā 6 mēneši | **Atbilst.**Projektora garantijas laiks 2 gadi, spuldzei garantijas laiks 6 mēneši |
| PAPILDUS PRASĪBAS PRETENDENTAM:Nepieciešamības gadījumā pretendents SIA „AJV grupa” nodrošinās bezmaksas konsultācijas darbam ar iegādātajiem video projektoriem un skaņu aparatūru. |

Ar šo SIA „AJV grupa” apstiprina un garantē sniegto ziņu patiesumu un precizitāti, kā arī atbilstību publiskā iepirkuma *„Video projektoru un skaņas aparatūras piegāde un uzstādīšana Jēkabpils Kultūras pārvaldei”* (ID Nr. JPP 2015/54) Nolikumam.

|  |  |  |
| --- | --- | --- |
| **Pasūtītājs:****Jēkabpils pilsētas pašvaldība** |  | **Izpildītājs:****SIA „AJV grupa”**  |
| Jēkabpils Kultūras pārvalde\_\_\_\_\_\_\_\_\_\_\_\_\_\_\_\_\_\_\_\_ |  | Valdes loceklis*\_\_\_\_\_\_\_\_\_\_\_\_\_\_\_\_\_\_\_* |
| /I.Ūbele/ |  | /J.Vīksna/ |

**Pielikums Nr.2**

pie 2015.gada 05.novembra

**IEPIRKUMA LĪGUMA**

**Izpildītāja līguma reģistrācijas Nr.\_\_\_\_\_\_**

# ***(Identifikācijas Nr. JPP 2015/54)***

# FINANŠU PIEDĀVĀJUMS

**Publiskajam iepirkumam**

„Video projektoru un skaņas aparatūras piegāde un uzstādīšana

Jēkabpils Kultūras pārvaldei”

**ID Nr. JPP 2015/54**

Saskaņā ar publiskā iepirkuma ar ID Nr. JPP 2015/54 noteikumiem, SIA „AJV grupa” piegādās šādu skaņas aparatūru un video projektorus par šādu līgumcenu:

|  |  |  |  |  |
| --- | --- | --- | --- | --- |
| **Nr.****p.k.** | **Preces nosaukums/marka** | **Mērv.** | **Piegādes apjoms** | **Līgumcena,****EUR bez PVN** |
| 1 | 2 | 3 | 4 | 5 |
| 1. | AKUSTISKĀ SISTĒMA JBL PRX712 | gab. | 2 | 1615,00 |
| 2. | AKUSTISKĀ SISTĒMA JBL PRX 718XLF | gab. | 2 | 2485,00 |
| 3. | SKAŅAS PULTS Allen&Heath ZED22FX | gab. | 1 | 600,00 |
| 4. | PROFESIONĀLS DATU VIDEO PROJEKTORS Hitachi CP-WU8461 | gab. | 1 | 700,00 |
| 5. | PLATLEŅĶA VIDEO PROJEKTORS Optoma W305ST | gab. | 1 | 5350,00 |
| **Līgumcena kopā EUR (bez PVN)** | **10750,00** |

Piedāvātajā līgumcenā iekļautas visas izmaksas, kas ir saistītas ar audio vizuālo skatuves iekārtu/sistēmu piegādi, pieslēgšanu, programmēšanu un regulēšanu, kā arī projekta realizācijai nepieciešamajiem palīgmateriāliem un iekārtām, kas nav detalizēti uzskaitītas tehniskajās specifikācijās, izņemot PVN maksājumus.

|  |  |  |
| --- | --- | --- |
| **Pasūtītājs:****Jēkabpils pilsētas pašvaldība** |  | **Izpildītājs:****SIA „AJV grupa”**  |
| Jēkabpils Kultūras pārvalde\_\_\_\_\_\_\_\_\_\_\_\_\_\_\_\_\_\_\_\_ |  | Valdes loceklis*\_\_\_\_\_\_\_\_\_\_\_\_\_\_\_\_\_\_\_* |
| /I.Ūbele/ |  | /J.Vīksna/ |